A Tanács 308/1999/EK rendelete
(1999. február 8.)
a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló 850/98/EK rendelet módosításáról
Az EURÓPAI UNIÓ TANÁCSA
tekintettel az Európai Közösséget létrehozó szerződésre és különösen annak 43. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Gazdasági és Szociális Bizottság véleményére, [3]
mivel a 850/98/EK rendeletet [4] számos hiány, szöveghiba és szerkesztési hiányosság jellemzi;
mivel az Egyesült Királyság halászati határainak az újbóli meghatározása következtében az ICES XII. alterületének az északi szélesség 56o-től északra eső része nem esik a tagállamok felségterületéhez vagy joghatósága alá; mivel következésképpen erre a területre többé nem kell hivatkozni;
mivel a tüskés tengeri pókok mérésének módszere alkalmatlannak bizonyult, és ezért azt felül kell vizsgálni;
mivel a 850/98/EK rendeletet következésképpen módosítani kell,
ELFOGADTA EZT A RENDELETET:
1. cikk
A 850/98/EK rendelet a következőképpen módosul:
1. A 29. cikk (4) bekezdése b) pontja iii. alpontjának harmadik francia bekezdésében a "sima lepényhal és nyelvhal mennyisége" kifejezés helyébe a "sima lepényhal és/vagy nyelvhal menynyisége" kifejezés lép.
2. A 30. cikk (2) bekezdése b) pontjának a helyébe a következő rendelkezés lép:
"b) Az ICES Vb. körzet és az északi szélesség 56o-tól északra eső ICES VI. alterület."
3. Az I. mellékletben:
a) az 1. lábjegyzet helyébe a következő rendelkezés lép:
"(1) Az Északi-tengeren március 1-jétől október 31-ig, valamint a Skagerrak és Kattegat kivételével az 1. és 2. régióban egész évben;"
b) a 6. lábjegyzet helyébe a következő rendelkezés lép:
"(6) A rendelet alkalmazásának kezdő időpontjától számított első évben a célfajok 50 %-os minimális aránya az Északi-tenger, az ICES Vb. körzete és az északi szélesség 56o-tól északra eső ICES VI. alterület kivételével a 2. régióban kifogott mennyiségekre vonatkozik."
4. A VI. melléklet helyébe az e rendelethez csatolt I. melléklet lép.
5. A IX. mellékletben a "70-79 + ≥ 70" tartalmú sort a "60-69 + ≥ 70" tartalmú sor váltja fel.
6. A XII. mellékletben a "makréla (Scomber scombrus)" valamenynyi említése helyébe a "makréla (Scomber spp.)", a "fatytyúmakréla (Trachurus trachurus)" valamennyi említése helyébe a "fattyúmakréla (Trachurus spp.)" lép.
7. A XIII. melléklet 5. pontja helyébe a következő rendelkezés lép:
"5. a) A tüskés tengeri pókot a 4A. ábra szerint a középvonalánál kell mérni, mely a páncél szélének a csőszáj közé eső részétől a páncél hátsó végéig nyúlik.
b) A nagy tarisznyarákot a 4B. ábra szerint a páncél legnagyobb szélességénél, a páncél elülső-hátulsó középvonalára merőlegesen kell mérni."
8. A 4A. ábra helyébe az e rendelet II. mellékletében szereplő ábra lép.
2. cikk
Ez a rendelet az Európai Közösségek Hivatalos Lapjában való kihirdetésétől számított hetedik napon lép hatályba.
Ezt a rendeletet 2000. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. február 8-án.